
                     .............................................................

                iskola és versenyző neve

  I. forduló
                                    7-8. osztály
„Zsámbéki - medence 

 kis matematikusa”
         2015/2016.
1. Hány osztója van a 360-nak?

2. Melyik az a szám, amelynek a  [image: image2.png]


 része 2-vel kisebb, mint a 80 %-a?

3. Mikor járna jobban édesapád: ha januárban 7 %-kal, majd ősszel 10 %-kal emelnék a fizetését, vagy ha először 10 %-kal, majd 7 %-kal emelnék?

4. Hány olyan különbözőnek tekinthető téglatest van, amelynek a térfogata 2013 cm3 és oldalai egész számok?

5. Peti és Panni közösen kaptak egy nagy tábla csokoládét. Először Peti evett belőle, és megette az összes szélső kockát. Panninak így 18 kocka maradt. Ki evett több csokoládét? Hány kockával ehetett többet?

6. A 3, 4, 5, 6 számjegyekből hány olyan háromjegyű szám készíthető, amelynek számjegyei különbözőek?

Mennyi ezeknek e háromjegyű számoknak az összege?

7. A bűvös négyzetben minden sorban, minden oszlopban és mindkét átlóban a számok összege ugyanannyi. Egy 3x3-as méretű bűvös négyzetet hiányosan töltöttünk ki. Írd be a hiányzó számokat! Írd le a gondolatmenetedet is!

8. Emmának 2 eurója hiányzik ahhoz, hogy vegyen 9 tábla csokoládét. Ha csak 5 tábla csokit venne, akkor 4 eurója megmaradna. Mennyibe kerül két tábla csoki? (A csokik mind egyformák.)

9. Az ókori római tömeg-mértékegységek koronként változtak.

144 denarius ezüst hány uncia, hány acripulum, hány libra volt, 
ha 1 libra= 12 uncia, 1 uncia= 8 denarius; 1 denarius= 3 acripulum volt?

10. Egy 29 fős osztály minden tanulójának 3 kérdést tett fel Laci bácsi. Mindenki igennel vagy nemmel válaszolt. 1. Szereted-e a matematikát? 2. Szereted-e a csokit? 3. Szereted-e a palacsintát? Az első kérdésre 22-en, a másodikra 18-an és a harmadikra is 18-an feleltek igennel. A matematikát szeretők közül 7-en a csokit, 8-an a palacsintát nem szeretik. 12-en szeretik a csokit és a palacsintát, de közülük 2 nem szereti a matematikát. Hányan válaszoltak nemmel mindhárom kérdésre?

	
	


Megoldásodat minden esetben indokold! Tollal dolgozz!
Beküldési határidő: 2015. november 16.
Jó munkát, sok sikert kívánok!
